CELEX: 62017TN0422
Language: mt
Date: 2017-07-10 00:00:00
Title: Kawża T-422/17: Rikors ippreżentat fl-10 ta’ Lulju 2017 – UF vs EPSO

4.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 293/38
            
         Rikors ippreżentat fl-10 ta’ Lulju 2017 – UF vs EPSO
   (Kawża T-422/17)
   (2017/C 293/48)
   Lingwa tal-kawża: il-Litwan
   
      Partijiet
   
   
      Rikorrent: UF (rappreżentant: L. Gudaitė, avukat)
   
      Konvenut: L-Uffiċċju Ewropew għas-Selezzjoni tal-Persunal (EPSO)
   
      Talbiet
   
   
               —
            
            
               tannulla d-deċiżjoni tal-konvenut tal-4 ta’ April 2017 sabiex ir-rikorrent jiġi eskluż mill-kompetizzjoni tal-ġuristi lingwisti tal-lingwa Litwana EPSO/AD/335/16;
            
         
               —
            
            
               tobbliga lill-konvenut jawtorizza lir-rikorrent jikkoreġi żball manifest, bit-tibdil tal-livell ta’ għarfien tal-lingwa Pollakka minn B1 għal C1;
            
         
               —
            
            
               tintegra mill-ġdid lir-rikorrent fil-kompetizzjoni tal-ġuristi lingwisti tal-lingwa Litwana.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               1.
            
            
               L-ewwel motiv ibbażat fuq il-fatt li l-konvenut kiser l-aspettattivi leġittimi tar-rikorrent u qarraq bih meta kkonferma li l-kandidatura tiegħu għall-kompetizzjoni kienet tissodisfa r-rekwiżiti kollha.
               
                           —
                        
                        
                           Ir-rikorrent isostni li l-konvenut, wara li kkonferma fid-9 ta’ Jannar 2017 li l-kandidatura tiegħu kienet tissodisfa r-rekwiżiti kollha tal-avviż ta’ kompetizzjoni u wara li ġie awtorizzat jipparteċipa fit-testijiet fuq il-kompjuter, qarraq bih u ma tahx il-possibbiltà li jikkoreġi żball manifest tal-pinna relatat mal-livell ta’ għarfien tiegħu tal-lingwa Pollakka, li minħabba fih huwa ġie sussegwentement eskluż mill-kompetizzjoni.
                        
                     
         
               2.
            
            
               It-tieni motiv ibbażat fuq il-fatt li l-konvenut kiser id-drittijiet u l-aspettattivi leġittimi tar-rikorrent meta eskludieh mill-kompetizzjoni għall-pożizzjonijiet ta’ ġuristi lingwisti tal-lingwa Litwana.
               
                           —
                        
                        
                           Ir-rikorrent isostni li, bid-deċiżjoni tal-4 ta’ April 2017, il-konvenut eskludieh mill-kompetizzjoni b'mod mhux iġġustifikat, fuq il-bażi tal-livell ta’ għarfien tal-lingwa Pollakka li huwa kien indika fil-formola ta’ applikazzjoni tiegħu, peress li l-konvenut kien fil-fatt konxju tal-livell veru tiegħu ta’ għarfien tal-lingwa Pollakka abbażi ta’ informazzjoni mogħtija għall-kandidatura tiegħu għal kompetizzjoni oħra (EPSO/AD/328/16) u abbażi tar-riżultati miksuba f’din il-kompetizzjoni. Ir-rikorrent isostni li, skont il-ġurisprudenza tal-Qorti Ġenerali, il-Bord tal-Għażla għandu d-dmir li jevalwa, każ b’każ, jekk id-diplomi pprovduti jew l-esperjenza professjonali ta’ kull kandidat ġewx evalwati b’mod xieraq, u d-deċiżjoni tiegħu li jeskludi kandidat mill-kompetizzjoni titqies bħala att li jikkawża preġudizzju, fis-sens tal-Artikolu 91(1) tar-Regolamenti tal-Persunal.